
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS VIEŠOSIOS BIBLIOTEKOS IR KAIMO FILIALŲ REKOMENDUOJAMŲ PAREIGYBIŲ IR REKOMENDUOJAMŲ TARNYBINIŲ ATLYGINIMŲ NUSTATYMO

2013 m. sausio 3 d. Nr. AT-9

Šakiai


Vadovaudamasis Lietuvos Respublikos Vyriausybės 2012 m. gruodžio 19 d. nutarimu Nr. 1543 „Dėl minimaliojo darbo užmokesčio didinimo“ (Žin., 2012, Nr. 152-7772) bei rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:


1. T v i r t i n u  pridedamus nuo 2013 m. sausio  1 d.:

1.1. rajono savivaldybės viešosios bibliotekos rekomenduojamą pareigybinę struktūrą ir rekomenduojamus tarnybinių atlyginimų koeficientus, kurių pagrindu imama Vyriausybės nutarimu patvirtinta bazinė mėnesinė alga (BMA);


1.2. rajono savivaldybės viešosios bibliotekos kaimo filialų pareigybes ir rekomenduojamus tarnybinius atlyginimus koeficientus, kurių pagrindu imama Vyriausybės nutarimu patvirtinta bazinė mėnesinė alga (BMA);


2. N u s t a t a u,  jog darbuotojui, dirbančiam pilną darbo laiką, negali būti skaičiuojama mažesnė nei Vyriausybės patvirtintas minimalus valandinis atlygis arba minimali mėnesinė alga.

3. P r i p a ž į s t u  netekusiu galios rajono savivaldybės administracijos direktoriaus 2012 m. rugpjūčio 1 d.  įsakymą Nr. AT-885 „Dėl rajono savivaldybės viešosios bibliotekos ir kaimo filialų rekomenduojamų pareigybių ir rekomenduojamų tarnybinių atlyginimų nustatymo“.
Direktorius




                  Juozas Puodžiukaitis
